আজ দুপুরে শিল্পকলা একাডেমির সেমিনার কক্ষে এক সংবাদ সম্মেলনে একাডেমির মহাপরিচালক লিয়াকত আলী লাকী এ কথা জানান। এ সময় সার্ক কালচারাল সেন্টারের পরিচালক ওয়াসান্তে কতোয়ালা ও সহকারী পরিচালক কিষাণী জয়সিংহেসহ শিল্পকলা একাডেমির কর্মকর্তাগণ উপস্থিত ছিলেন।লাকী সাংবাদিকদের বলেন, আগামীকাল ৩০ নভেম্বর সন্ধ্যা সাড়ে ৫টায় একাডেমির নন্দনমঞ্চে এ উৎসবের উদ্বোধন করবেন সংস্কৃতি বিষয়ক সচিব ইব্রাহিম হোসেন খান। সার্ক কালচারাল সেন্টারের পরিচালক ওয়াসান্তে কতোয়ালা বিশেষ অতিথি থাকবেন।